по отношение на доставчиците на услуги по договор и на независимите специалисти:
 а)
 правни услуги;
 б)
 счетоводство и счетоводни услуги;
 в)
 консултантски услуги в сферата на данъчното облагане;
 г)
 архитектурни услуги, услуги по градоустройствено планиране и ландшафтна архитектура;
 д)
 инженерни услуги и интегрирани инженерни услуги;
 е)
 компютърни и свързани с тях услуги;
 ж)
 услуги в областта на научноизследователската и развойната дейност;
 з)
 рекламни услуги;
 и)
 консултантски услуги в сферата на мениджмънта;
 й)
 услуги, сродни на консултантските услуги в сферата на мениджмънта;
 к)
 услуги в областта на техническото изпитване и анализите;
 л)
 свързани научни и технически консултантски услуги;
 м)
 поддръжка и ремонт на оборудване в контекста на договор за следпродажбена поддръжка или след отдаване на лизинг;
 н)
 преводачески услуги;
 o)
 дейности по проучване на терени;
 п)
 услуги, свързани с околната среда;
 р)
 услуги на туристически агенции и туроператори;
 с)
 развлекателни услуги;
 3. Поетите от страните задължения са предмет на следните условия:
 а)
 физическите лица трябва временно да се занимават с предоставянето на услуга в качеството си на служители на юридическо лице, което е сключило договор за услуга със срок, не по-дълъг от дванадесет месеца;
 б)
 физическите лица, които влизат в другата страна, предоставят услугите в качеството си на служители на предлагащото услугите юридическо лице в продължение на най-малко една година непосредствено преди датата на подаване на заявлението за влизане в другата страна. В допълнение, към датата на подаване на заявлението за влизане в другата страна физическите лица трябва да притежават най-малко три години професионален опит (25) в сектора на стопанска дейност, който е предмет на договора;
 в)
 физическите лица, които влизат в другата страна, трябва да притежават:
 i)
 диплома за завършено висше образование или квалификация, която удостоверява равностойно ниво на знания (26); и
 ii)
 когато това се изисква, професионална квалификация за упражняване на дейност по силата на законовите и подзаконовите актове или правните изисквания на страната, в която се предоставя услугата;
 г)
 физическите лица не получават друго възнаграждение за предоставянето на услуги на територията на другата страна освен възнаграждението, изплатено от юридическото лице, което наема физическото лице;
 д)
 влизането и временното пребиваване на физически лица в съответната страна се разрешава за срок, който в рамките на всеки дванадесет месеца не превишава общо шест месеца, а за Люксембург — двадесет и пет седмици, или за срока на договора, ако той е по-кратък;
 е)
 достъпът, предоставен по силата на разпоредбите на настоящия член, е свързан само с дейността по предоставяне на услуга, която е обект на договорните отношения, и не предоставя право за упражняване на професия с професионалното звание, признато в страната, на чиято територия се предоставя услугата;
 ж)
 броят на лицата, обхванати от договора за предоставяне на услуга, не превишава броя лица, необходими за изпълнението на договора, определен съгласно законовите и подзаконовите актове или други правни изисквания на страната, на чиято територия се предоставя услугата;
 з)
 други дискриминационни ограничения, в това число върху броя на физическите лица под формата на тестове за икономическа необходимост, както са посочени в приложения ХVI-В и ХVI-Е към настоящото споразумение относно резервите по отношение на доставчиците на